Jõudeelu ja laiskus on isiksust laastav. Pealegi on jõudeelu traditsiooniliselt rikaste eelisõiguseks peetud. Paradoksaalsel kombel on aga ühiskond reglementeerinud edukate jõudeelu märksa rangemalt kui ametlikult jõudeeluõiguseta töölised. Samuti on edukate inimeste jõudeelu sisustamine valdavalt vastavate teenuste pakkujate, meelelahutustööstuse kontrolli all. Aga jõe ääres üksi pikutamine, jõudeelu nautimine ilma õhtujuhtide ja dresskoodita,  hulkumine ja lobisemine, vale joogi joomine vales kohas on seni veel märksa vähem seadustega reguleeritud. Georgi ja Peetri puhul ei ole küsimus ka töö täielikus eitamises ja enesele prii ülalpidamise nõudmises. Lihtsalt nende (materiaalsed) nõudmised on tunduvalt väiksemad kui Artol, et oma mõtlemise mõnu ja jõudeelu finantseerida.